9. การควบคุมภายใน

บริษัทฯ ได้ให้ความสำคัญกับการควบคุมภายในอย่างต่อเนื่อง โดยคณะกรรมการบริษัทฯ
ได้จัดให้มีระบบการควบคุมภายในที่เพียงพอเหมาะสมแก่การดำเนินธุรกิจ
เพื่อสนับสนุนให้การดำเนินงานมีประสิทธิภาพและประสิทธิผล
รวมทั้งมีระบบบัญชีและรายงานทางการเงินที่มีความถูกต้องน่าเชื่อถือ และมีการปฏิบัติตามกฎหมาย
ระเบียบที่เกี่ยวข้อง
อีกทั้งยังกำหนดให้มีการประเมินความเพียงพอของระบบการควบคุมภายในเป็นประจำทุกปี

ในการประชุมคณะกรรมการบริษัทฯ เมื่อวันที่ 27 พฤษภาคม 2556
ได้มีความเห็นเกี่ยวกับความเหมาะสมของการควบคุมภายในและความเพียงพอของระบบการควบคุมภายใน
การตรวจสอบภายในได้มีการประเมินเป็นประจำรายไตรมาสโดฝ่ายตรวจสอบภายในของกลุ่มอดิตยาเบร์ล่า
และยังได้จัดทำรายงานคณะกรรมการตรวจสอบเพื่อเสริมสร้างความแข็งแกร่งของระบบควบคุมภายใน
ซึ่งการควบคุมภายในที่สำคัญสามารถจำแนกระบบในด้านต่างๆ ดังนี้

1. ด้านองค์กรและสภาพแวดล้อม

  บริษัทฯ มีการจัดโครงสร้างองค์กร
  ที่แบ่งแยกหน้าที่และความรับผิดชอบของแต่ละหน่วยงานอย่างชัดเจน
  เพื่อทำให้ระบบการควบคุมภายในดียิ่งขึ้น และสอดคล้องกับสภาพธุรกิจที่เปลี่ยนแปลง
  โดยรองรับแผนงานของบริษัทฯ ทั้งในระยะสั้นและระยะยาว

2. ด้านบริหารความเสี่ยง

  บริษัทฯ กำหนดวัตถุประสงค์ระดับองค์กรที่ชัดเจน
  และมีการประเมินปัจจัยความเสี่ยงในการประกอบธุรกิจทั้งที่เป็นปัจจัยภายในและปัจจัยภายนอก
  ซึ่งอาจส่งผลกระทบต่อการบรรลุเป้าหมายในการดำเนินธุรกิจภายใต้งบประมาณที่กำหนด
  มีการวิเคราะห์สาเหตุที่อาจทำให้เกิดปัจจัยความเสี่ยงต่างๆ
  และมีการกำหนดมาตรการจัดการความเสี่ยงดังกล่าว

3. ด้านการควบคุมการปฏิบัติงานของฝ่ายบริหาร

  บริษัทฯ มีระบบการควบคุมในและการประเมินคุณภาพการปฏิบัติงาน
  โดยให้มีการแบ่งแยกหน้าที่เพื่อตรวจสอบซึ่งกันและกัน
  มีการกำหนดขอบเขตอำนาจหน้าที่ในแต่ละระดับไว้อย่างชัดเจน บริษัทฯ
  มีการควบคุมการปฏิบัติงานของฝ่ายบริหารที่เหมาะสมเพียงพอ
  และมีการสอบทานผลการดำเนินงานของฝ่ายบริหารโดยคณะกรรมการบริษัท
  ซึ่งคณะกรรมการบริษัทได้มีการพิจารณาทบทวนและอนุมัติแผนงานตรวจสอบประจำปีเพื่อให้มั่นใจว่าแผนงานตรวจสอบครอบคลุมกิจกรรมที่สำคัญของบริษัทฯ
  รวมถึงการอนุมัติการทำธุรกรรมของบริษัทฯ กับผู้ถือหุ้นรายใหญ่ กรรมการ ผู้บริหาร
  และผู้ที่เกี่ยวข้องกับบุคคลดังกล่าวจะพิจารณาเสมือนเป็นรายการที่กระทำกับบุคคลภายนอก

4. ด้านระบบสารสนเทศและการสื่อสารข้อมูล

  บริษัทฯ มีการพัฒนาระบบสารสนเทศและระบบข้อมูลอย่างต่อเนื่อง โดยบริษัทฯ
  ได้ให้ความสำคัญอย่างมากสำหรับการใช้ระบบ SAP-ERP
  เพื่อให้ทีมผู้บริหารได้รับข้อมูลได้ทันตามเวลา อีกทั้งบริษัทฯ
  ยังได้มีนโยบายการป้องกันระบบสารสนเทศสำหรับข้อมูลที่เป็นความลับ
  พนักงานทุกคนจะได้รับข้อมูลสารสนเทศผ่านระบบ Intranet, การรับส่ง e-mail
  และผ่านช่องทางการสื่อสารโดยการประชุม ด้านการสื่อสารข้อมูลกับบุคคลภายนอก
  โดยมีการเผยแพร่ข้อมูลผ่านทางเว็บไซต์ www.thairayon.com
  และการเปิดเผยข้อมูลผ่านระบบของตลาดหลักทรัพย์แห่งประเทศไทย

5. ด้านระบบการติดตาม

  บริษัทฯ มีการติดตามประเมินผลการควบคุมภายในและประเมินคุณภาพการปฏิบัติงานอย่างต่อเนื่อง
  โดยกำหนดวิธีปฏิบัติงานที่เหมาะสม
  เพื่อให้มีการติดตามการปฏิบัติตามระบบการควบคุมภายในอย่างต่อเนื่อง
  และเป็นส่วนหนึ่งของระบบการปฏิบัติงานตามปกติของฝ่ายบริหารและผู้ที่มีหน้าที่เกี่ยวข้อง บริษัทฯ
  มีการกำหนดแผนการดำเนินงานในการติดตามและเปรียบเทียบผลการดำเนินงานว่าเป็นไปตามเป้าหมายที่กำหนดอย่างสม่ำเสมอ
  รวมถึงบริษัทฯ มีผู้ตรวจสอบภายในอิสระรายงานตรงต่อคณะกรรมการตรวจสอบ
  โดยมีการประเมินระบบการควบคุมภายในตามแผนการตรวจสอบเป็นรายไตรมาสและเป็นประจำทุกปี

คณะกรรมการบริษัทได้พิจารณาระบบการควบคุมภายในของบริษัทฯ อย่างสม่ำเสมอ และมีความเห็นว่าบริษัทฯ มีระบบการควบคุมภายในที่ดี เพียงพอในระดับที่เชื่อมั่นได้ และสามารถควบคุมความเสี่ยงที่องค์กรยอมรับได้